પહેલા વર્ષમાં પાપડનું 6196 રૂપિયાનું વેચાણ થયું. તૂટેલા પાપડ પાડોશીઓને વહેંચી દેવામાં આવતા હતા. ઘીમે-ધીમે લોકો દ્વારા અને સ્થાનીક ન્યઝ પેપર્સમાં લેખો દ્વારા પાપડ લોકપ્રિય થવા લાગ્યા. બીજા વર્ષમાં લગભગ દોઢસો મહિલાઓ કામ સાથે જોડાઈ અને વર્ષમાં અંત સુધીમાં તેમની સંખ્યા 300 થઈ ગઈ. 1962માં પાપડનું નામ લિજ્જત અને સંગઠનનું નામ શ્રી મહિલા ગૃહ ઉદ્યોગ લિજ્જત પાપડ રાખવામાં આવ્યું. આજે બજારમાં આ સંગઠન તરફથી ઘણા પ્રકારના પાપડ સહિત મસાલા, અથાણું, લોટ, ડિટર્જેન્ટ પાઉડર અને લિક્વિડ ડિટર્જેન્ટ ઉપલબ્ધ છે.